CELEX: 32012D0219
Language: mt
Date: 2012-04-24 00:00:00
Title: 2012/219/UE: Deċiżjoni ta’ Implimentazzjoni tal-Kummissjoni tal- 24 ta’ April 2012 li tirrikonoxxi lis-Serbja bħala ħielsa mill- Clavibacter michiganensis ssp. sepedonicus (Spieckerman and Kotthoff) Davis et al. (notifikata bid-dokument numru C(2012) 2524)

26.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 114/28
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-24 ta’ April 2012
   li tirrikonoxxi lis-Serbja bħala ħielsa mill-Clavibacter michiganensis ssp. sepedonicus (Spieckerman and Kotthoff) Davis et al.
   
   (notifikata bid-dokument numru C(2012) 2524)
   (2012/219/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta’ ħsara għall-prodotti tal-pjanti u kontra t-tixrid tagħhom ġewwa l-Komunità (1), u partikolarment il-punt (12), tal-Parti A tal-Anness III tagħha,
   Billi:
   
               (1)
            
            
               Il-punt (12) tal-Parti A tal-Anness III tad-Direttiva 2000/29/KE jistipula projbizzjoni ġenerali fir-rigward tal-introduzzjoni fl-Unjoni ta' basal tal-ispeċi Solanum L. u l-ibridi tagħhom, għajr dawk speċifikati fil-punti (10) u (11) ta' dik il-Parti A, inkluż basal tas-Solanum tuberosum L., li joriġinaw f'pajjiżi terzi. Dik il-projbizzjoni ma għandhiex tapplika f'pajjiżi terzi Ewropej rikonoxxuti li huma ħielsa mill-Clavibacter michiganensis ssp. sepedonicus (Spieckerman and Kotthoff) Davis et al. ("l-organiżmu").
            
         
               (2)
            
            
               Minn rapporti uffiċjali relatati ma' kampanji ta' studju fl-2009, fl-2010 u fl-2011, fornuti mis-Serbja, kif ukoll minn tagħrif miġbur waqt missjoni mwettqa f'dak il-pajjiż mill-Uffiċċju Alimentari u Veterinarju f'Novembru u Diċembru tal-2009, jidher li l-organiżmu ma jokkorrix fis-Serbja u li dak il-pajjiż applika proċeduri ta' kontroll, ta' spezzjoni u ta' ttestjar għall-organiżmu fuq l-importazzjonijiet u l-produzzjoni domestika tal-basal tas-Solanum tuberosum L.
            
         
               (3)
            
            
               Għalhekk huwa xieraq li s-Serbja tiġi rrikonoxxuta bħala ħielsa mill-organiżmu.
            
         
               (4)
            
            
               Din id-Deċiżjoni hija mingħajr ħsara għal kull sejba sussegwenti li tista' turi li l-organiżmu huwa preżenti fis-Serbja.
            
         
               (5)
            
            
               Il-Kummissjoni se titlob lis-Serbja biex kull sena tippreżenta t-tagħrif meħtieġ biex tivverifika li s-Serbja tkun għadha ħielsa mill-organiżmu.
            
         
               (6)
            
            
               Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Rikonoxximent
   Is-Serbja hija rrikonoxxuta bħala ħielsa mill-Clavibacter michiganensis ssp. sepedonicus (Spieckerman and Kotthoff) Davis et al.
   
   Artikolu 2
   Destinatarji
   Din id-Deċiżjoni hija indirizzata lill-Istati Membri.
   
      Magħmul fi Brussell, l-24 ta’ April 2012.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.